ai4bharat/Pralekha huggingface dataset:
கலாசாரத்துறை அமைச்சகம்
வளரும் கலைஞர்கள், மாணவர்கள், நாடக ஆர்வலர்களுக்காக மே 10 முதல் 17 வரை ஆன்லைன் முறையில் கருத்தரங்கு : கலாச்சார அமைச்சகத்தின் தேசிய நாடகப் பள்ளி நடத்துகிறது
கோவிட்-19 பெருந்தொற்று காரணமாக தேசிய அளவிலான பொது முடக்கம் அமல் படுத்தப்பட்டுள்ள நிலையில், மே 10ம் தேதி முதல் ஒரு வார காலத்துக்கு மூத்த நாடக கலைஞர்கள் மூலம் தினசரி ஆன்லைன் முறையில் கருத்தரங்கை நடத்த கலாச்சார அமைச்சகத்தின் தேசிய நாடகப் பள்ளி திட்டமிட்டுள்ளது. விருப்பமுள்ளவர்கள், இந்த ஆன்லைன் முறையிலான கருத்தரங்கில் தேசிய நாடகப்பள்ளியின் யூ டியூப் சேனல் மற்றும் முக நூல் பக்கத்தில் சேரலாம். ஒரு மணி நேரத்துக்கான கருத்தரங்கம், நாள்தோறும் மாலை 4 மணிக்கு தொடங்கும். கேள்வி - பதிலுக்காக கூடுதலாக 30 நிமிடங்கள் ஒதுக்கப்படும். இந்த ஆன்லைன் கருத்தரங்கில், நாடக வரலாறு மற்றும் குறைபாடுகள் குறித்து விவாதிப்பதோடு, டிஜிட்டல் முறையில் நேரடி பயிற்சியும் வழங்கப்படும்.
இதில், மிகவும் கவனத்துடன் பல்வேறு உரைகளை இணைத்து வழங்குவது, விளக்கக்காட்சி, பாடம் நடத்துவது, நாடகம் மற்றும் பிற கலைத் துறையைச் சேர்ந்த மூத்த கலைஞர்களுடன் கலந்துரையாடுவது, இந்திய நாடகக் கலையின் முன்னோடிகளுடன் விரிவான ஆலோசனைகள் ஆகியவை இடம்பெறும். மிகவும் குறுகிய கால சூழ்நிலையில், லட்சக்கணக்கானோரின் கற்றுக்கொள்ளும் ஆர்வத்துக்கு வழி ஏற்படுவதுடன், கலந்துரையாடலுக்கும் வழிவகை செய்கிறது. அதோடு, ஆராய்ச்சி மற்றும் படிப்புக்கான தளமாக அமையும்.
ஆர்வமுள்ளவர்கள் ஆன்லைன் கருத்தரங்கில் பங்கேற்க கீழ்க்காணும் தளத்தில் இணையலாம்:
https://www.youtube.com/c/nationalschoolofdrama
ஆன்லைன் கருத்தரங்கை தேசிய நாடகப் பள்ளியின் அதிகாரப்பூர்வ முகநூல் பக்கமான https://www.facebook.com/nsdnewdelhi/ - ல் நேரலையாக காணலாம்.
(Visitor Counter : 131
நிதி அமைச்சகம்
உண்ணக்கூடிய எண்ணெய்கள், பித்தளை ஸ்கிராப், கசகசா  விதைகள், பாக்கு , தங்கம் மற்றும் வெள்ளி ஆகியவற்றின் கட்டண மதிப்பை நிர்ணயிப்பது தொடர்பாக கட்டண அறிவிப்பு எண் 54/2020-CUSTOMS .
சுங்கச் சட்டம், 1962  இன் பிரிவு 14 இன் துணைப்பிரிவு  ஆல் வழங்கப்பட்ட அதிகாரங்களைப் பயன்படுத்துவதில், மத்திய மறைமுக வரி மற்றும் சுங்க வாரியம், இதைச் செய்வது அவசியமானது மற்றும் பயனுள்ளது என்று திருப்தி அடைகிறது, இதன் மூலம் இந்திய அரசின் அரசிதழில் வெளியிடப்பட்ட, ஆகஸ்ட் 3, 2001 தேதியிட்ட, நிதிஅமைச்சகம் , எண் 36/2001-சுங்க  இல் இந்திய அரசின் அறிவிப்பில் பின்வரும் திருத்தங்களைச் செய்கிறது. பகுதி -3, பிரிவு -3, துணைப்பிரிவு , Vide எண் SO 748 , ஆகஸ்ட் 3, 2001 தேதியிட்டது.
முதன்மை அறிவிப்பு இந்திய அரசிதழில் வெளியிடப்பட்டது, அசாதாரண, பகுதி -2, பிரிவு -3, துணைப்பிரிவு , Vide அறிவிப்பு எண் 36/2001 - சுங்க , ஆகஸ்ட் 3, 2001 தேதியிட்டது, Vide எண் SO 748 , ஆகஸ்ட் 3, 2001 தேதியிட்டது மற்றும் கடைசியாக திருத்தப்பட்டது, அறிவிப்பு எண் 52/2020-சுங்கம் , 2020ஜூன் 15 தேதியிட்டது, இது இந்திய அரசிதழில் வெளியிடப்பட்டது, அசாதாரண, பகுதி -2 , பிரிவு -3, துணைப்பிரிவு , Vide எண் SO 1520 , தேதியிட்ட ஜூன் 15, 2020.
மேலும் விவரங்களுக்கு : https://pib.gov.in/PressReleseDetail.aspx?PRID=1635367
பிரதமர் அலுவலகம்
பிரதமரின் மீன்வள மேம்பாட்டுத் திட்டம் மூலம் பயனடைந்த சிர்சா விவசாயிகளுக்குப் பிரதமர் பாராட்டு
பிரதமரின் மீன்வள மேம்பாட்டுத் திட்டம் என்னும் மீனவ துறையில் நீலப்புரட்சி மூலம் நீடித்த வளர்ச்சியை உருவாக்கும் திட்டத்தின் வாயிலாக, ஹரியானா மாநிலத்தின் சிர்சா பகுதி விவசாயிகள் பயனடைந்திருப்பதற்கு பிரதமர் திரு.நரேந்திர மோடி பாராட்டுத் தெரிவித்துள்ளார். இந்த முயற்சி பெண்களுக்கு அதிகாரமளிப்பதற்கான அடையாளமாக திகழ்வதாக பிரதமர் குறிப்பிட்டுள்ளார்.
பிரதமரின் மீன்வள மேம்பாட்டுத் திட்டத்தின் மூலம் உள்ளூர் விவசாயிகள் பயனடைந்திருப்பது குறித்து சிர்சா நகர நாடாளுமன்ற உறுப்பினர் திருமதி சுனிதா தக்கல் வெளியிட்டுள்ள ட்விட்டர் பதிவிற்கு பிரதமர் பதிலளித்துள்ளார்.
பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“சிர்சா நகரைச் சேர்ந்த நமது விவசாய சகோதரர்களும், சகோதரிகளும் பிரதமரின் மீன்வள மேம்பாட்டுத் திட்டத்தின் மூலம் பயனடைந்துள்ள இந்த முயற்சி, பெண்களுக்கு அதிகாரமளிப்பதற்கான அடையாளமாக திகழ்கிறது”.
பிரதமர் அலுவலகம்
ராம்தாரி சிங் தின்கர் பிறந்தநாளை முன்னிட்டு, அவருக்கு பிரதமர் புகழஞ்சலி
தேசிய கவி ராம்தாரி சிங் தின்கரின் பிறந்த தினத்தை முன்னிட்டு, அவருக்கு பிரதமர் திரு. நரேந்திர மோடி இன்று புகழஞ்சலி செலுத்தினார்.
-----
(
நிலக்கரி அமைச்சகம்
நிலக்கரி சுரங்க ஏலம்: ஒப்பந்தப் புள்ளிகள் பெறப்பட்டன
மத்திய நிலக்கரி அமைச்சகம், 38 நிலக்கரி சுரங்கங்களுக்கான ஏல செயல்முறையை ஜூன் 18, 2020 அன்று தொடங்கியது. ஒப்பந்தப் புள்ளிகள் பெறுவதற்கான கடைசி தேதி 29.09.2020 [14.00 மணி வரை] என்று அறிவிக்கப்பட்டிருந்தது. 46 நிலக்கரி நிறுவனங்களிலிருந்து மொத்தம் 82 ஒப்பந்தப் புள்ளிகள், 23 நிலக்கரி சுரங்க அலுவலகங்களில் பெறப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பை படிக்கவும்: https://pib.gov.in/PressReleasePage.aspx?PRID=1660044
கலாசாரத்துறை அமைச்சகம்
புதுதில்லியின் தேசிய நவீன கலைக்கூடத்தைப் பார்வையிட்டனர் மத்திய அமைச்சர்கள் திரு ஜி கிஷன் ரெட்டி, திரு அர்ஜுன் ராம் மேக்வால் மற்றும் திருமதி மீனாட்சி லேகி
மத்திய கலாச்சார அமைச்சர் திரு ஜி கிஷன் ரெட்டி, இணை அமைச்சர்கள் திரு அர்ஜுன் ராம் மேக்வால் மற்றும் திருமதி மீனாட்சி லேகி ஆகியோர் புதுதில்லியின் தேசிய நவீன கலைக்கூடத்தை இன்று பார்வையிட்டனர். கலாச்சார செயலாளர் திரு ராகவேந்திர சிங், கலைக்கூடத்தின் தலைமை இயக்குநர் திரு அத்வைதா கதாநாயக், இயக்குநர் திருமிகு டெம்சுனாரோ ஜமீர் மற்றும் இதர அதிகாரிகள் அப்போது உடன் இருந்தனர்.
அமிர்தா ஷெர்கில், ரவீந்திரநாத் தாகூர், ராஜா ரவி வர்மா, நிக்கோலஸ் ரோரிச், ஜாமினி ராய், ராம்கிங்கர் பெய்ஜ் உள்ளிட்ட புகழ்பெற்ற கலைஞர்களின் படைப்புகள் இடம்பெறும் வகையில் புதுப்பிக்கப்பட்டுள்ள ஜெய்ப்பூர் மாளிகையை அமைச்சர்கள் பார்வையிட்டனர். தற்காலிக கண்காட்சி அரங்கம் மற்றும் கண்காட்சி மாளிகையில்  நிறுவப்பட்டுள்ள ஓவியங்கள் மற்றும் கலைப்பொருட்களை அவர்கள் பார்வையிட்டனர். கண்களைக் கவரும் வகையில் கலைக்கூடத்தில் அமைக்கப்பட்டுள்ள நந்த் லால் போஸின் ஓவியங்களை அவர்கள் ஆர்வத்துடன் கண்டு ரசித்தனர்.
மெய்நிகர் அருங்காட்சியகம், ஒலி ஒளியுடன் கூடிய செயலி உள்ளிட்ட கலைக்கூடத்தின் பல்வேறு முன்முயற்சிகளையும் அமைச்சர்கள் ஆய்வு செய்தனர்.
இந்த நிகழ்வின் போது செய்தியாளர்களிடம் பேசிய திரு ரெட்டி, விடுதலையின் அம்ருத் மகோற்சவத்தை முன்னிட்டு பிரதமர் திரு நரேந்திர மோடியின் தொலைநோக்குப் பார்வைக்கு இணங்க தேசிய நவீன கலைக்கூடம் புதுப்பிக்கப்பட்டு வருவதாகக் கூறினார். இந்தப் பணிகள் நிறைவடைந்த பிறகு புத்தம் புதிய பொலிவுடன் தேசிய நவீன கலைக்கூடம் நாட்டிற்கு மீண்டும் அர்ப்பணிக்கப்படும் என்றும் அவர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1737545
----
(Visitor Counter : 193
விவசாயத்துறை அமைச்சகம்
தமிழகம் உள்ளிட்ட நாட்டின் பல்வேறு மாநிலங்களில் உணவு தானியங்களின் கொள்முதல்
நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப் பிரதேசம், ஒடிசா, மகாராஷ்டிரா, மத்தியப் பிரதேசம், பிகார் மற்றும் கேரளாவில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு டிசம்பர் 10 வரை 368.70 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 300.97 லட்சம் மெட்ரிக் டன் நெல் கொள்முதல் செய்யப்பட்டிருந்தது.
கடந்தாண்டைவிட இந்தாண்டு நெல் கொள்முதல் 22.50 சதவீதம் அதிகம். இந்தாண்டில் இது வரையிலான மொத்த கொள்முதலில், பஞ்சாப் மாநிலத்தில் மட்டும் 202.77 லட்சம் மெட்ரிக் டன் கொள்முதல் செய்யப்பட்டுள்ளது.
நடப்பு காரீப் சந்தை காலத்தில் 39.92 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 69611.81 கோடி பெற்றுள்ளனர்.
மேலும், மாநிலங்கள் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திரப் பிரதேசத்திலிருந்து 48.11 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு, கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1680010
(Visitor Counter : 160
கப்பல் போக்குவரத்து அமைச்சகம்
ஹால்டியா முதல் பாண்டு வரை இந்தியா -வங்கதேசம் நெறிமுறைப் பாதை வழியாக எஃகு ஏற்றிச் செல்லும் முதல் சரக்கு கப்பலின் பயணம்: மத்திய அமைச்சர் திரு சர்பானந்த சோனோவால் தொடங்கி வைத்தார்
அசாம் மாநிலத்தில் உள்ள ஹால்டியா முதல் பாண்டு வரை இந்தியா -வங்கதேசம் நெறிமுறைப் பாதை வழியாக எஃகு ஏற்றிச் செல்லும் முதல் சரக்கு கப்பலின் பயணத்தை, கப்பல் மற்றும் நீர்வழி போக்குவரத்து துறை அமைச்சர் திரு சர்பானந்த சோனோவால் இன்று கொடியசைத்து தொடங்கி வைத்தார்.
இந்நிகழ்ச்சியில் இத்துறை இணையமைச்சர் திரு சாந்தனு தாகூர் கலந்து கொண்டார்.
இந்த முதல் பயணம் பல வகையான சரக்குப் போக்குவரத்தை, ஆறு மற்றும் கடல் மூலமாக கொண்டு செல்லும் வழிமுறையைக் காட்டுகிறது. இந்தச் சரக்கு கப்பலில் டாடா ஸ்டீல் நிறுவனத்தின் 1798 மெட்ரிக் டன் எஃகுப் பொருட்கள் கொண்டு செல்லப்படுகின்றன. இந்த எஃகுப் பொருட்கள் ரயில் மூலம் ஹால்டியா துறைமுகத்துக்கு கொண்டுவரப்பட்டு சரக்குக் கப்பலில் ஏற்றப்பட்டது. ஓசன் வேல் சர்வீஸஸ் என்ற நிறுவனம் இந்த சரக்கு கப்பல்களை இயக்குகிறது. இந்தச் சரக்கை கொண்டு செல்ல சுங்கத்துறை சிறப்பு அனுமதி வழங்கியது. இந்த படகுகள் ஹால்டியாவில் இருந்து அசாமின் பாண்டு முனையத்துக்கு இந்தியா-வங்கதேசம் நெறிமுறைப் பாதை வழியாகச் செல்லும். மறுமார்க்கத்தில் இந்த சரக்குக் கப்பல்கள் நிலக்கரியைக் கொண்டு வரும்.
உள்நாட்டு நீர்வழிப் போக்குவரத்தை மேம்படுத்த மத்திய அரசு திட்டமிட்டு வருகிறது. இதற்காக தேசிய நீர்வழிப் போக்குவரத்து-1, இந்தியா-வங்கதேச நெறிமுறைப் பாதை வழி மற்றும் பிரம்மபுத்ரா நிதி வழித்தடத்தில் பல உள்கட்டமைப்பு திட்டங்கள் இந்திய உள்நாட்டு நீர்வழிப் போக்குவரத்து ஆணையம் மூலம் மேற்கொள்ளப்படுகின்றன.
மேலும் விவரங்களுக்கு இந்த ஆங்கிலச் செய்தி குறிப்பைக் காணவும்: https://pib.gov.in/PressReleasePage.aspx?PRID=1798801
சுகாதாரம் மற்றும் குடும்ப நலத்துறை அமைச்சகம்
மக்கள் நல அமைப்புகள், என்.ஜி.ஓ.க்களுடன் காணொலி மூலம் டாக்டர் ஹர்ஷ் வர்தன் கலந்துரையாடல்
மத்திய சுகாதாரம் மற்றும் குடும்ப நலத் துறை அமைச்சர் டாக்டர் ஹர்ஷ் வர்தன், நிதிஆயோக் அமைப்பின் தலைமைச் செயல்பாட்டு அதிகாரி திரு அமிதாப் காந்த் ஆகியோர் என்.ஜி.ஓ. தர்பானில் பதிவு செய்துள்ள என்.ஜி.ஓ.க்கள் மற்றும் மக்கள் நல அமைப்புகளுடன் காணொலி மூலம் இன்று கலந்துரையாடினர்.
சமூகத்தின் பல்வேறு தரப்பினருக்கு உணவு வழங்குதல் மற்றும் இதர தேவைகளைப் பூர்த்தி செய்வதில் ஈடுபட்டுள்ள 92 ஆயிரத்துக்கும் மேற்பட்ட தன்னார்வ அமைப்புகளின் தன்னலமற்ற சேவைகளுக்கு பிரதமர் சார்பிலும், சுகாதாரம் மற்றும் குடும்ப நல அமைச்சகம் சார்பிலும் டாக்டர் ஹர்ஷ் வர்த்தன் நன்றி தெரிவித்துக் கொண்டார். கோவிட்-19 நோய்த் தொற்றால் ஏற்பட்டுள்ள பிரச்சினைகளைக் கையாள்வதில் இந்த அமைப்புகளின் பங்களிப்புகள் முக்கியமாக உள்ளதாக அவர் பாராட்டினார். இவர்களுடைய சேவையால், மக்களுக்கு உதவுதலுக்கு மற்றவர்களிடமும் உத்வேகம் ஏற்பட்டுள்ளது என்று அவர் தெரிவித்தார்.
கோவிட்-19 சூழ்நிலையில் மேற்கொள்ளப்பட்டு வரும் நடவடிக்கைகளை டாக்டர் ஹர்ஷ் வர்த்தன் விளக்கினார். கோவிட்-19 நோய்த் தொற்றால் ஏற்படும் பிரச்சினைகளை சமாளிக்க உலக சுகாதார நிறுவனம் போன்ற சர்வதேச அமைப்புகளுடன் தேசிய மற்றும் சர்வதேச அளவிலான திட்டங்களை வகுத்த முதல் நிலை நாடுகளில் இந்தியாவும் ஒன்றாக உள்ளது என்பதை அவர் மேன்மைப்படுத்திக் கூறினார். இந்திய அரசு முன்கூட்டியே, ஆக்கபூர்வமான நடவடிக்கை எடுத்து, சூழ்நிலைக்கு ஏற்ப நடவடிக்கைகளை தீவிரப்படுத்திக் கொண்டுள்ளது என்றும் அவர் தெரிவித்தார்.
முடக்கநிலைக்கு மக்களைத் தயார்படுத்தும் வகையில் முதலில் மக்கள் ஊரடங்கை அறிவித்து, அதன்பிறகு சூழ்நிலைக்கு ஏற்ப படிப்படியாக முடக்கநிலையை அமல் செய்ததன் மூலம் நோய்த் தடுப்பு நடவடிக்கைகளை முன்னெடுத்துச் செல்லும் பிரதமருக்கு டாக்டர் ஹர்ஷ் வர்த்தன் நன்றி தெரிவித்துக் கொண்டார். ``கோவிட்-19 நோய்த் தொற்றால் பாதிக்கப்பட்டவர்களின் எண்ணிக்கை இரட்டிப்பாகும் காலம் படிப்படியாக அதிகரித்து வந்து இப்போது 12.5 நாட்களாக உள்ளது. முன்பு இது 3 நாட்களில் இரட்டிப்பாகும் என்ற நிலையில் இருந்தது. நாட்டில் முடக்கநிலை அமல் செய்த நடவடிக்கை, தொகுப்புகளாகப் பரவாமல் தடுக்கும் உத்திகளால் இது சாத்தியமானது'' என்று அவர் தெரிவித்தார்.
நாடு முழுக்க சிக்கித் தவித்த மக்களுக்கு உதவி செய்ததன் மூலம், பிரச்சினைகளைக் குறைக்க தன்னார்வலர்கள் உதவியதாக டாக்டர் ஹர்ஷ் வர்த்தன் பாராட்டினார்.
அமைச்சகம் வெளியிட்டுள்ள எளிதான வழிகாட்டுதல்களைப் பின்பற்றி, கைகளை சுத்தமாக வைத்திருத்தல், முகக்கவச உறை அணிதல், நோய்த் தாக்குதல் ஆபத்து அதிகம் உள்ள மக்கள் மீது அதிக அக்கறை காட்டுதல், சாத்தியமான நேரங்களில் வீடுகளில் இருந்தே பணியாற்றுதல், முடக்கநிலை மற்றும் தனி நபர் இடைவெளி விதிகளைப் பின்பற்றுதல் ஆகியவற்றில் எல்லோரும் கவனமாக இருக்க வேண்டும் என்று அமைச்சர் வலியுறுத்தினார். கோவிட்-19 நோய் வராமல் தடுப்பதற்கான தடுப்பு மருந்தாக, தனி நபர் இடைவெளியும், பொது முடக்கமும் தான் இருக்கின்றன என்பதை அவர் மீண்டும் நினைவுபடுத்தினார்.
(Visitor Counter : 111
சுரங்கங்கள் அமைச்சகம்
கோவிட்-19 தொற்றுக்கு எதிரான போராட்டத்துக்கு நிலக்கரி சுரங்கங்கள் அமைச்சகத்தின் பொதுத்துறை நிறுவனங்கள் சிறப்பாக உதவி வருகின்றன : ஸ்ரீபிரல்ஹாத் ஜோஷி
ஒடிசா முதல்அமைச்சர் திரு நவீன் பட்நாயக், இன்று இரண்டு பிரத்யேக கோவிட்-19 மருத்துவமனைகளை காணொலிக் காட்சி மூலம் ஒடிசாவில் திறந்து வைத்தார். இந்த நிகழ்ச்சியில் பெட்ரோலியம் மற்றும் இயற்கை எரிவாயு அமைச்சர் திரு. தர்மேந்திர பிரதான் மற்றும் நிலக்கரி மற்றும் சுரங்கங்கள் அமைச்சர் பிரல்ஹாத் ஜோஷி ஆகியோர் காணொலி காட்சி மூலம் இணைந்து இருந்தனர். இந்த இரு மருத்துவமனைகளுக்கும் தேவையான முழு நிதியையும் தேசிய அலுமினியம் கம்பெனியும் கோல் இந்தியாவின் துணை நிறுவனமான மஹாநதி கோல்ஃபீல்ட் லிமிடெட்டும் வழங்கும். ஒடிசா அரசு தொடங்கியுள்ள இந்த மருத்துவமனைகள் மாநிலத்தில் உள்ள பல்வேறு மருத்துவமனைகளின் உதவியுடன் செயல்படும்.
நிலக்கரி மற்றும் சுரங்கங்கள் அமைச்சர் திரு பிரல்ஹாத் ஜோஷி ”கோவிட்-19க்கு எதிரான போராட்டத்துக்கு நிலக்கரி மற்றும் சுரங்க அமைச்சகத்தின் பொதுத்துறை நிறுவனங்கள் மாநில அரசுகளுக்கு சிறப்பான முறையில் உதவிகளை வழங்கி வருவது பெருமைக்குரிய விஷயமாகும்” எனத் தெரிவித்து உள்ளார். ஒடிசா மாநிலத்தின் நபரங்பூர் மாவட்டத்தில் அமைக்கப்பட்டுள்ள 200 படுக்கை வசதியுடன் கூடிய மருத்துவமனைக்கு தேசிய அலுமினியம் கம்பெனி நிதி உதவி வழங்கும். அதே போன்று அங்குல் மாவட்டத்தின் டால்ச்செர் என்ற இடத்தில் தொடங்கப்பட்டுள்ள 150 படுக்கை வசதியுடன் கூடிய மருத்துவமனைக்கு மஹாநதி கோல்ஃபீல்ட்ஸ் லிமிட்டெட் நிதி வழங்கும். மேலும், இந்த மருத்துவமனையை நிர்மாணிக்க தனது மருத்துவக் கல்லூரி உள்கட்டமைப்பு வசதிகளையும் எம்.சி.எல் வழங்கும்.
கோவிட்-19ஐ எதிர்கொள்வதற்காக மாவட்ட கனிம நிதியத்தில் இப்போது இருக்கும் 30 சதவீத நிலுவைத் தொகையை மாநில அரசுகள் பயன்படுத்திக் கொள்ள அனுமதிக்கும் வழிகாட்டி நெறிமுறைகளை மத்திய அரசு ஏற்கனவே வெளியிட்டு உள்ளது. இந்த அனுமதியானது கனிம வளம் செறிவாக உள்ள ஒடிசா போன்ற மாநிலங்கள் பெருந்தொற்றுப் பரவலை எதிர்த்துப் போராட உதவியாக இருக்கும்” என்று நிலக்கரி மற்றும் சுரங்கங்கள் அமைச்சர் மேலும் தெரிவித்தார்.
(Visitor Counter : 138
பாதுகாப்பு அமைச்சகம்
நடுக்கடலில் தவித்த மீனவர்களுக்கு உதவியது இந்திய கடற்படை போர் கப்பல்
கொச்சியில் உள்ள தெற்கு கடற்படைத் தலைமையின், நீர்மூழ்கி ஆதரவு கப்பலான ஐஎன்எஸ் நிரீக்ஷக், 1 ஏப்ரல் 2020 அன்று கேரள கடற்கரையோரம் மேற்கோன்ட ரோந்துப் பணியின் போது கொச்சிக்கு அருகில் கடலில் தமிழ்நாட்டை சேர்ந்த செயின்ட் நிக்கோலஸ் என்னும் மீன்பிடி படகில், சிக்கித் தவித்து வந்த 10 மீனவர்களுக்கு உதவியது.
தமிழ்நாட்டில் உள்ள தங்களின் சொந்த துறைமுகமான கொளச்சலை அடைவதற்கு போதிய எரிபொருள், தன்ணீர் மற்றும் மளிகை இல்லாததால், 10 பணியாளர்களைக் கொண்ட இந்த படகு, கொச்சிக்கு வெளியே தவித்தது. படகு சிக்கலில் உள்ளது என்பதை உணர்ந்த ஐஎன்எஸ் நிரீக்ஷக், அவர்கள் சொந்த துறைமுகத்துக்கு சென்றடையத் தேவைப்படும் 300 லிட்டர்கள் எரிபொருள், தண்ணீர் மற்றும் மளிகைப் பொருள்களைக் கொடுத்து உதவியது. கோவிட் 19க்கு எதிரான சுகாதார அறிவுறுத்தல்களைக் கருத்தில் கொண்டு, அனைத்துப் பொருள்களும் படகு மற்றும் பணியாளர்களிடம் நேரடித் தொடர்பு இல்லாமல் கொடுக்கப்பட்டன. கப்பலில் உள்ள பளுதூக்கி மூலம் எரிபொருள், தண்ணீர் மற்றும் மளிகைப் பொருள்கள் வழங்கப்பட்டன.
கொச்சியில் இருந்து மார்ச் 12 அன்று அரபிக் கடலில் மீன்பிடிப்பதற்காக சென்ற இந்த படகு, அதன் பின் எந்த துறைமுகத்தையும் தொடவில்லை. கொரோனாவின் காரணமாக பொது முடக்கம் தற்போது அமலில் உள்ளதால் எரிபொருள் நிரப்பிக்கொள்ளவும் இதர பொருள்களைப் பெற்றுக்கொள்ளவும் இந்தப் படகு கொச்சி துறை முகத்துக்குள் நுழைய முடியவில்லை.
சுகாதாரம் மற்றும் குடும்ப நலத்துறை அமைச்சகம்
காச நோய் தடுப்பு கூட்டுக் குழுவின் தலைவராக மத்திய அமைச்சர் திரு மன்சுக் மாண்டவியா பொறுப்பேற்பு
மத்திய சுகாதாரம் மற்றும் குடும்ப நல அமைச்சர் திரு மன்சுக் மாண்டவியா, காச நோய் தடுப்பு கூட்டுக் குழுவின் தலைவராக இன்று பொறுப்பேற்றுக்கொண்டார்.
2024-ஆம் ஆண்டு வரை அமைச்சர் இந்த பொறுப்பை வகிப்பார். ஐக்கிய நாடுகளின் காசநோய் இலக்கை 2022-ஆம் ஆண்டிற்குள் அடையவும், 2030-ஆம் ஆண்டிற்குள் காச நோய்க்கு முற்றுப்புள்ளி வைக்கும் மைல்கல் தருணத்தை அடையவும், காச நோய் தடுப்பு கூட்டு செயலகம், கூட்டாளிகள் மற்றும் காசநோய் சமூகத்தின் முயற்சிகளை அவர் முன்னெடுத்துச் செல்வார்.
இந்த நிகழ்வின்போது பேசிய அமைச்சர் திரு மாண்டவியா, 2025-ஆம் ஆண்டிற்குள் இந்தியாவிலிருந்து காசநோயை முழுவதும் ஒழிக்கும் பிரதமர் திரு நரேந்திர மோடியின் உறுதித்தன்மையை மீண்டும் வலியுறுத்தினார். இந்தக் குழுவின் தலைவர் பதவியில் இருந்து விடைபெறும் முன்னாள் சுகாதார அமைச்சர் டாக்டர் ஹர்ஷ் வர்தனுக்கு நன்றி தெரிவித்த திரு மன்சுக் மாண்டவியா, அவரது வழிகாட்டுதலின் கீழ் மேற்கொள்ளப்பட்டுள்ள நடவடிக்கைகளைப் பாராட்டினார்.
காச நோய் தடுப்பு கூட்டுக் குழுவின் துணைத் தலைவராக பொறுப்பேற்கவுள்ள திரு ஆஸ்டின் அரின்ஸ் ஓபிஃபுனா-விற்கு உறுப்பினர்கள் வரவேற்பளித்தனர். அவர் ஜனவரி 1, 2022 ஆண்டு முதல் 3 ஆண்டுகளுக்கு துணைத் தலைவராக பொறுப்பு வகிப்பார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1749251
---
(Visitor Counter : 374
பிரதமர் அலுவலகம்
இந்தியா-நெதர்லாந்து காணொலி உச்சி மாநாட்டில் பிரதமரின் உரை
மேதகு நெதர்லாந்து பிரதமர் அவர்களே,
உங்களது கருத்துக்களை பகிர்ந்து கொண்டமைக்கு வாழ்த்துகளும், நன்றியும்.
உங்களது தலைமையில், உங்கள் கட்சி தொடர்ந்து 4-வது முறையாக மாபெரும் வெற்றியை அடைந்துள்ளது. ட்விட்டரின் வாயிலாக நான் உங்களுக்கு உடனடியாக வாழ்த்து தெரிவித்திருந்த போதும், இன்று நாம் காணொலி வாயிலாக சந்திப்பதால் இந்த வாய்ப்பைப் பயன்படுத்தி மீண்டும் உங்களுக்கு நல் வாழ்த்து கூற விரும்புகிறேன்.
மேதகு நெதர்லாந்து பிரதமர் அவர்களே,
ஜனநாயகம் மற்றும் சட்ட விதிமுறைகள் போன்ற பகிரப்படும் மாண்புகளின் அடிப்படையில் நமது உறவுகள் அமைந்துள்ளன. பருவநிலை மாற்றம், தீவிரவாதம், பெருந்தொற்றுகள் போன்ற சர்வதேச சவால்களை எதிர் கொள்வதிலும் நமது அணுகுமுறை ஒன்றாக உள்ளன.
இந்திய-பசிபிக் நெகிழ்வு தன்மை வாய்ந்த விநியோக சங்கிலி, சர்வதேச டிஜிட்டல் ஆளுகை போன்ற புதிய துறைகளிலும் நமது கருத்துக்கள் ஒருங்கிணைந்து வருகின்றன. தண்ணீர் மீதான கேந்திர கூட்டமைப்பின் வாயிலாக நமது உறவிற்குப் புதிய பரிமாணத்தை இன்று நாம் வழங்குவோம். முதலீடுகளை ஊக்குவிப்பதற்காக உருவாக்கப்பட்ட விரைவு நடவடிக்கைகளும், நமது வலுவான பொருளாதார ஒத்துழைப்பிற்கு புதிய உத்வேகத்தை அளிக்கும்.
நம்மைப் போன்ற ஒத்த கருத்துடைய நாடுகளுக்கிடையேயான பரஸ்பர ஒத்துழைப்பை அதிகரிக்கும் வகையில் கொவிட்டுக்குப் பிந்தைய காலத்தில், பல்வேறு புதிய வாய்ப்புகள் உருவாக்கப்படும் என்பதில் நான் நம்பிக்கை கொண்டுள்ளேன்.
மேதகு நெதர்லாந்து பிரதமர் அவர்களே,
2019-ஆம் ஆண்டு, அரச பெருமக்கள் இந்தியாவிற்கு பயணம் மேற்கொண்டதன் காரணமாக இந்திய- நெதர்லாந்து உறவுகள் வளர்ச்சி அடைந்துள்ளன. இந்தக் காணொலி உச்சிமாநாடு, நமது உறவுகளுக்கு மேலும் உத்வேகம் அளிக்கும் என்று நான் நம்புகிறேன்.
மேதகு நெதர்லாந்து பிரதமர் அவர்களே,
வெளிநாடு வாழ் இந்தியர்கள் பற்றி நீங்கள் குறிப்பிட்டவாறு, இந்திய வம்சாவளியைச் சேர்ந்த ஏராளமான மக்கள் ஐரோப்பாவில் வாழ்ந்து வருவது உண்மை, ஆனால் இந்தக் கொரோனா காலத்தில், பெருந்தொற்றின் போது இந்திய வம்சாவளியைச் சேர்ந்த மக்களின் மீது நீங்கள் காட்டும் அக்கறைக்கு எனது மனமார்ந்த நன்றியைத் தெரிவித்துக் கொள்ள விரும்புகிறேன். ஐக்கிய நாடுகள் சபையின் 26-வது பருவநிலை மாற்ற உறுப்பினர்கள் மாநாடு மற்றும் ஐக்கிய ஐரோப்பாவுடனான இந்திய-ஐக்கிய ஐரோப்பிய உச்சி மாநாடு ஆகியவற்றில் பல்வேறு விஷயங்களை விவாதிக்கும் வாய்ப்புகளையும் நாம் பெறுவோம்.
குறிப்பு: இது, பிரதமர் ஆற்றிய உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
பாதுகாப்பு அமைச்சகம்
டவ்-தே புயல் பாதிப்பு பகுதிகளில் மீட்பு பணியில் ஈடுபட்டுள்ள பாதுகாப்பு படையினருக்கு பாதுகாப்புத்துறை அமைச்சர் திரு. ராஜ்நாத் சிங் பாராட்டு
டவ்-தே புயலால் பாதிக்கப்பட்ட பகுதிகளில் தேடுதல் மற்றும் மீட்பு பணியில் பாதுகாப்பு படையினர் மேற்கொண்டுள்ள முயற்சிகளை பாதுகாப்புத்துறை அமைச்சர் திரு. ராஜ்நாத் சிங் பாராட்டியுள்ளார்.
கடலில் சிக்கி தவித்தவர்களின் உயிரை காப்பாற்றும் பணியில் இந்திய கடற்படை மற்றும் கடலோர பாதுகாப்பு படைகள் ஈடுபட்டுள்ளது, மீட்பு பணிகளுக்கு இந்திய ராணுவம் வீரர்களை அனுப்பியது, தேசிய பேரிடர் மீட்பு பணி வீரர்களை, விமானங்கள் மூலம் இந்திய விமானப்படை கொண்டு சென்றதை அமைச்சர் திரு. ராஜ்நாத் சிங் பாராட்டினார்.
கடற்படை தளபதி அட்மிரல் கரம்பிர் சிங், ராணுவத் தளபதி ஜெனரல் எம்.எம்.நரவானே, விமானப்படை தளபதி ஏர்சீப் மார்ஷல் ஆர்கேஎஸ் பதாரியா, கடலோர காவல் படை தலைமை இயக்குனர் திரு கே. நடராஜன் ஆகியோருடன் பாதுகாப்புத்துறை அமைச்சர் திரு ராஜ்நாத் சிங் அடிக்கடி பேசிவருகிறார்.
அவர்கள் தேடுதல், மற்றும் மீட்பு பணியின் நிலவரங்களை, அவ்வப்போது அமைச்சர் திரு.ராஜ்நாத் சிங்கிடம் விளக்கி வருகின்றனர்.
கடந்த சில நாட்களாக, மும்பை கடல் பகுதியில் 3 படகுகளில் சென்ற 600க்கும் மேற்பட்டோரை, இந்திய கடற்படை மற்றும் இந்திய கடலோர காவல் படை கப்பல்கள் மற்றும் ஹெலிகாப்டர்கள் மீட்டன. காணாமல் போன 38 பேரை தேடும் பணியில் கடற்படை மற்றும் கடலோர காவல் படை கப்பல்கள் மற்றும் விமானங்கள் இன்னும் ஈடுபட்டுள்ளன என்பது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1720211
சிறப்பு சேவைகள் மற்றும் கட்டுரைகள்
போர் ஊர்தி ஆராய்ச்சி மற்றும் வளர்ச்சி நிறுவனத்தில் அரசியலமைப்பு தினம் அனுசரிப்பு
அரசியலமைப்பு தினத்தையொட்டி, போர் ஊர்தி ஆராய்ச்சி மற்றும் வளர்ச்சி நிறுவனத்தில் பல்வேறு நிகழ்ச்சிகள் நடத்தப்பட்டன. சுங்கத்துறை துணை ஆணையர் திரு.எஸ்.பிரபாகரன், “அரசியலமைப்பு - வாழ்விற்கான ஆவணம்” என்ற தலைப்பில் உரையாற்றினார். அதைத்தொடர்ந்து திருவள்ளூர் மாவட்ட துணை ஆட்சித் தலைவர் திரு.ஏ.பி.மகாபாரதி, “இந்திய அரசியலமைப்பின் மாண்புகள்” என்ற தலைப்பில் உரையாற்றினார். போர் ஊர்தி ஆராய்ச்சி மற்றும் வளர்ச்சி நிறுவன இயக்குநரும், விஞ்ஞானியுமான திரு.வி.பாலமுருகன், அந்த நிறுவனத்தின் இணை இயக்குநர் டாக்டர்.வி்.பாலகுரு, உயரதிகாரிகள் மற்றும் அலுவலர்கள் கலந்து கொண்டனர்.
வணிகம் மற்றும் தொழில்துறை அமைச்சகம்
அடிப்படைக் கட்டமைப்புக்கு முழுமையான ஒருங்கிணைந்த திட்டமிடலுக்கான பிரதமரின் விரைவு சக்தி தேசியப் பெருந் திட்டத்தின் கீழ் ஏற்பட்டுள்ள முன்னேற்றம் குறித்து திரு பியூஷ் கோயல் ஆய்வு செய்தார்
மத்திய தொழில், வர்த்தகம், நுகர்வோர் நலன், உணவு, பொதுவிநியோகம் மற்றும் ஜவுளித்துறை அமைச்சர் திரு பியூஸ் கோயல் பிரதமரின் விரைவு சக்தி குறித்த ஆய்வுக் கூட்டத்திற்குத் தலைமை தாங்கினார். ரயில்வே வாரியத் தலைவர் திரு வி கே திரிபாதி, துறைமுகங்கள், கப்பல் போக்குவரத்து மற்றும் நீர்வழிப் பாதைகள் அமைச்சக செயலாளர் டாக்டர் சஞ்சீவ் ரஞ்சன், சிவில் விமானப் போக்குவரத்து அமைச்சக செயலாளர் திரு ராஜீவ் பன்சால், தொழில் மேம்பாடு மற்றும் உள்நாட்டு வர்த்தகத் துறை செயலாளர் திரு அனுராக் ஜெயின், இதர அடிப்படைக் கட்டமைப்புக்கான அனைத்து அமைச்சகங்கள் / துறைகளைச் சேர்ந்த அதிகாரிகள் இந்தக் கூட்டத்தில் பங்கேற்றனர்.
டிபிஐஐடி, பொருள் போக்குவரத்துப் பிரிவின் சிறப்பு செயலாளரால் முன்வைக்கப்பட்ட அறிக்கையில் அமைச்சகம் வாரியான இலக்குகளின் முன்னேற்றம் பற்றி விவாதிக்கப்பட்டது. பிரதமரின் விரைவு சக்தி திட்டத்தின் கீழ் 2024 25க்கு சாலைப் போக்குவரத்து மற்றும் நெடுஞ்சாலைகள் அமைச்சகம் நிர்ணயித்த 2,00,000 கிலோமீட்டர் இலக்கில் 2022 மார்ச் 31 நிலவரப்படி 1,41,190 கிலோமீட்டர் தேசிய நெடுஞ்சாலைகளைப் பூர்த்தி செய்துள்ளது.
இதேபோல் இதே காலத்திற்கு பெட்ரோலியம் மற்றும் இயற்கை எரிவாயு அமைச்சகம் நிர்ணயித்த 34, 500 கிலோமீட்டர் இலக்கில் 20,000 கிலோமீட்டர் எரிவாயு குழாய் அமைக்கும் பணி நிறைவடைந்துள்ளது. மின்சாரம் கொண்டு செல்லும் வலைப்பின்னலை 2022 மார்ச் இறுதிவரை 4, 54, 200 கிலோ மீட்டர் அமைத்து மின்சார அமைச்சகம் ஏற்கனவே இலக்கை விஞ்சியுள்ளது.
2024 - 25க்கு நிர்ணயிக்கப்பட்ட 50,00,000 கிலோமீட்டர் இலக்கில் 2022 மார்ச் 31 நிலவரப்படி தொலைத்தகவல் தொடர்புத் துறை 33,00, 997 கிலோமீட்டர் கண்ணாடி இழை வடத்தை உருவாக்கியுள்ளது.
பிரதமரின் விரைவு சக்தி தேசிய பெருந்திட்ட இணையப்பக்கத்தின் பயன்கள் மற்றும் களத்தில் அதன் தாக்கம் பற்றிய விவரங்களும் காட்சிப்படுத்தப்பட்டன. அடிப்படைக் கட்டமைப்பு திட்டங்களில் திட்டமிடல் நிலைமை, செலவு விவரம், அமலாக்க முயற்சிகள் ஆகியவற்றை ஒருங்கிணைக்கவும் ஒத்துப்பார்க்கவும் பல்வேறு அமைச்சகங்கள் துறைகள் மற்றும் மாநில அரசுகள் இந்த இணையப்பக்கத்தைப் பயன்படுத்தத் தொடங்கியுள்ளன.
பிரதமரின் விரைவு சக்தி தேசிய பெருந் திட்டத்தின் திறன் குறித்து எடுத்துரைத்த அமைச்சர் திரு பியூஷ் கோயல் பல்வேறு பொருளாதார மண்டலங்களுடன் பலவகையான போக்குவரத்துத் தொடர்பை மேம்படுத்துவது பொருட்கள் மற்றும் மக்கள் போக்குவரத்து தடையின்றி நடப்பதை உறுதி செய்யும் என்றார். இந்த தேசியப் பெருந்திட்டம் மத்திய அமைச்சகங்கள் / துறைகள் மற்றும் மாநிலங்களால் விரிவாக ஏற்றுக் கொண்டிருப்பது குறித்து அமைச்சரின் நிறைவுரையில் திருப்தி தெரிவித்தார். பிரதமரின் விரைவுசக்தி திட்டத்தின் தாக்கம் களத்தில் ஆக்கப்பூர்வமாக இருப்பதை அவர் பாராட்டினார். அனைத்து அடிப்படைக் கட்டமைப்பில் அமைச்சகங்களால் செய்யப்பட்டுள்ள சிறந்த பணியை அவர் பாராட்டினார். திட்டங்களின் முன்னேற்றம் குறித்து அறிவதற்கான சிறந்த நடைமுறையை உருவாக்குவது குறித்தும் அவர் வழிகாட்டுதல் தந்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1816670
-----
(Visitor Counter : 66